**Dimineți înlăcrimate**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pluteam prin vis

De dimineți înlăcrimate

Și rătăceam

Cu frunzele-de dor-uscate

Prin veri, duios

Trecute, duse și uitate...

Mă întorceam

Din gând în gând la tine, mamă

Îmi era dor

De mângâierea ta, de colțul

De năframă

Cu care ochii ni-i ștergeam

Pe rând, ușor...

Apoi mă ridicai în brață

Și razele

De soare mi le-așterneai, covor

Le descântai

Și-mi dăruiai lumină-n viață.

O, cum să fac

Să îți întorc lumina-n prag

Și-o lacrimă

Curată, pură și divină

Să spele blând,

Visul și...sufletul tău plăpând.